Serpico
<s>Serpico je američki policijsko-biografski film snimljen 1973. godine u režiji Sidneya Lumeta.</s><s>Temelji se na knjizi Petera Maasa, a naslovni protagonist, koga tumači Al Pacino, je Frank Serpico, njujorški policajac koji je nekoliko godina ranije kao zviždač prvi put javnost upozorio na široko rasprostrenju korupciju unutar gradske policije.</s><s>Film je izazvao veliku pažnju dijelom zbog aktualne teme vezane uz tadašnji nagli porast kriminala u američkim gradovima, ali i nonkonformističkog protagonista čiji su stavovi odgovarali liberalnom raspoloženju tadašnje mlađe publike, te je imao izuzetnu gledanost.</s><s>Al Pacino se njime potvrdio kao velika zvijezda, a Lumet, koji će se temom korupcije u njujorškoj policiji baviti u nizu svojih kasnijih filmova, stekao brojne pohvale.</s>

<s>Godine 1976. je snimljena kratkotrajna istoimena TV-serija gdje je naslovni lik tumačio David Birney.</s>

<s>Radnja</s>

<s>Film počinje s Frankom Serpicom (Pacino) na zadnjem sjedalu policijskog auta, prekrivenog krvlju dok juri u bolnicu s upaljenim svjetlima i sirenom.</s><s>Upravo je ustrijeljen.</s><s>Ostatak filma je većim dijelom prisjećanje.</s><s>Počinje sa Serpicom koji u šezdesetima postaje policajac.</s><s>Vrlo je idealističan te vjeruje u nebrutalne metode u hvatanju kriminalaca.</s><s>Odbija sudjelovati u policijskoj korupciji, pogotovo u isplatama koje se tiču kockarskih i narko organizacija.</s><s>Ubrzo ga suradnici počinju gledati s nepovjerenjem jer ne mogu vjerovati da odbija mito.</s><s>Osim toga, Serpico ima problema i sa svojim prihvaćanjem kontrakulture šezdesetih: seli se u Greenwich Village, pušta kosu i bradu, ali dotle da može izgledati kao policajac u civilu.</s>

<s>Počinje se obraćati svojim šefovima u vezi korupcije, ali to ga ne dovodi nikamo.</s><s>U borbi protiv korupcije, angažira kolegu policajca, Boba Blaira (Tony Roberts).</s><s>Njegova kampanja okreće se na njega samog, a počinje patiti i njegova veza s Laurie (Barbara Eda-Young), koja ga na kraju ostavlja.</s><s>Nakon razmjene, Serpico je ustrijeljen u narko raciji te je teško ranjen jer njegovi ogorčeni kolege nisu došli kako bi ga spasili.</s>

<s>Na kraju filma, Serpico svjedoči pred Knappovom komisijom u vezi korupcije u policiji.</s>

<s>Produkcija</s>

<s>Stvarni Frank Serpico želio je biti prisutan na snimanju filma temeljenog na njegovom životu.</s><s>Isprva mu je to dopušteno, ali je na kraju potjeran jer se redatelj Sidney Lumet bojao da će ometati glumce (posebno Pacina).</s>

<s>Priča je snimljena na ulicama New Yorka.</s><s>Korišten je i Serpicov bivši stan u ulici Minetta u Greenwich Villageu.</s><s>Ukupno je korišteno 105 različitih lokacija u četiri od pet gradskih okruga New Yorka.</s><s>Snimanje se nije odvijalo na Staten Islandu.</s>

<s>Prije bilo kakvog rada na filmu, producent Martin Bergman je razgovarao s piscem biografskih knjiga Peterom Maasom o filmskoj adaptaciji.</s><s>Waldo Salt, scenarist, počeo je pisati scenarij s redateljem Sidneyjem Lumetom koji je ispao predug.</s><s>Drugi scenarist, Norman Wexler, napisao je dijaloge.</s><s>Na scenariju je surađivao i Sidney Kingsley.</s>

<s>Redatelj John G. Avildsen je originalno izabran za režiju filma, ali je degradiran u pomoćnika redatelja zbog nesuglasica s producentom Bergmanom.</s><s>Sidney Lumet preuzeo je redateljsku palicu malo prije početka snimanja.</s>

<s>Film je nominiran za dva Oscara: za najboljeg glavnog glumca (Al Pacino) i najbolji adaptirani scenarij.</s>

<s>Glumci 
Al Pacino - Policajac Frank Serpico 
John Randolph - Kapetan Sidney Green
Tony Roberts - Bob Blair
Bernard Barrow - Inspektor Roy Palmer
M. Emmet Walsh - Kapetan Gallagher 
Jack Kehoe - Tom Keough 
Biff McGuire - Inspektor McClain 
Barbara Eda-Young - Laurie 
Cornelia Sharpe - Leslie Lane  
John Medici - Pasquale
Allan Rich - Okružni tužitelj Herman Tauber 
Norman Ornellas - Don Rubello</s>

<s>Izvori</s>

<s>Vanjske veze</s>

<s>Američki filmovi
Kriminalistički filmovi
Biografski filmovi
Policijski filmovi</s>

